Protem lê in die hart van die Rûens, die koringproduserende streek in die Overberg, net oos van die R317 tussen Stormsvlei en Bredasdorp en op 263m bo seevlak. Die nedersetting bestaan uit ‘n tiental huise, ‘n skool, ‘n winkel, ‘n koöperasiewinkel en ‘n aantal graansilo’s. In 1915 is die spoorlyn vanaf Kaapstad na Caledon tot hier verleng. Per spoor is Protem 225 km vanaf Kaapstad. Mettertyd sou die spoor na Swellendam verder gebou word, maar tydelik (in Latyn, pro tempore) sou Protem die terminus wees. In die middel van die 20ste eeu is selfs die verdere roete uitgemerk. Die tydelik het permanent geword en vandag is die stasie verlate. Graan word teenswoordig per vragmotor vervoer. Lys van dorpe in Suid-Afrika "Die verskillende wyke" (in Engels). [1]. Geargiveer vanaf die oorspronklike (html) op 13 Augustus 2012. Besoek op 28 Maart 2012. Eksterne skakel in |publisher= (hulp) Hierdie artikel is ’n saadjie. Voel vry om Wikipedia te help deur dit uit te brei.